Z (ρωσικό σύμβολο)

Το γράμμα Ζ είναι ένα από τα σήματα που φέρουν οι ρωσικές ένοπλες δυνάμεις κατά τη διάρκεια της εισβολής στην Ουκρανία το 2022.

Αφού διατυπώθηκαν διάφορες θεωρίες για τη σημασία του, το Ζ άρχισε να χρησιμοποιείται ευρέως και σαν σύμβολο υποστήριξης της Ρωσίας. Η χρήση του εξαπλώθηκε μέσω των κοινωνικών δικτύων από ομάδες αλλά και μεμονωμένα άτομα ως ένδειξη πατριωτισμού την ώρα του πολέμου.https://www.kathimerini.gr/world/561751960/polemos-stin-oykrania-pos-to-gramma-z-egine-symvolo-ypero-toy-polemoy/ Χαρακτηριστική είναι η περίπτωση του Ρώσου γυμναστή Ιβάν Κούλιακ, που εμφανίστηκε με το γράμμα Ζ στο στήθος του, κατά την τελετή απονομής μεταλλίων στους παράλληλους ζυγούς, στο Παγκόσμιο Κύπελλο Apparatus, στη Ντόχα του Κατάρ, στις 5 Μαρτίου 2022.

Το γράμμα Ζ από τις πρώτες ημέρες του πολέμου άρχιζε να εμφανίζεται στη Ρωσία, σε αυτοκίνητα, φορτηγά, σε διαφημιστικές πινακίδες και σε λογότυπα εφημερίδων και περιοδικών. Δυτικά μέσα ενημέρωσης θεωρούν ότι η χρήση του γράμματος ενθαρρύνθηκε από την κυβέρνηση για να συγκεντρώσει την υποστήριξη του ρωσικού λαού, ενώ αναλυτές κάνουν λόγο για κρατικό μιμίδιο.https://www.nytimes.com/2022/03/07/world/europe/russia-letter-z-ivan-kuliak.html Το ρωσικό Υπουργείο Άμυνας, αν και δεν έχει τοποθετηθεί επίσημα για τη χρήση του, σε ανάρτησή του στο Instagram φαίνεται να το συνδέει με τη φράση «Za pobedu», που σημαίνει «για τη νίκη».https://www.moneyreview.gr/world/69428/ti-simainei-to-z-kai-pos-egine-symvolo-tis-rosias/

To Z συμβολίζει την υποστήριξη της ρωσικής εισβολής στην Ουκρανία.

Άλλα σήματα
Εκτός από το Ζ ο ρωσικός στρατός ξηράς χρησιμοποιεί (για λόγους εύκολης αναγνώρισης των δυνάμεων του ) και τα παρακάτω σήματα:
 Ζ μέσα σε λευκό τετράγωνο (Ρωσικές δυνάμεις από την Κριμαία)
 Ο (Ένοπλες δυνάμεις της Λευκορωσίας)
 V  (Ναυτικό Πεζικό)
 Χ (Στρατιωτικές δυνάμεις της Τσετσενίας)
 Α (Ειδικές δυνάμεις, μεταξύ των οποίων οι «Ειδική Δύναμη Ταχείας Αντίδρασης» (СОБР) , η  «Ομάδα Άλφα» (ФСБ "Альфа") και η «Διοίκηση Δυνάμεων Ειδικών Επιχειρήσεων» (ССО)https://www.tanea.gr/2022/02/28/world/lythike-to-mystirio-me-to-gramma-z-sta-rosika-tanks/

Παραπομπές

Κατηγορία:Ρωσική εισβολή στην Ουκρανία (2022)
Κατηγορία:Ρωσο-Ουκρανικός Πόλεμος
Κατηγορία:Ρωσικές Ένοπλες Δυνάμεις